સોનમ કપૂરે ગયા વર્ષે સલમાન ખાન સાથે હિટ ફિલ્મ ‘પ્રેમ રતન ધન પાયો’ કરી. અા વર્ષે તેને ‘નીરજા’ માટે દર્શકો અને સમીક્ષકોની પણ ખૂબ જ પ્રશંસા મળી. અા ફિલ્મમાં તેને હીરોનો દરજ્જો પ્રાપ્ત થયો. અાગળ જતાં તે કેટલાક પ્રોજેક્ટ પર કામ કરી રહી છે. ફેશન સ્ટાઈલની વાતમાં છેલ્લા થોડા સમયથી અાથિયા અને સોનમની સરખામણી થઈ રહી છે. સોનમ અા અંગે વાત કરતાં કહે છે કે મારું માનવું છે કે અા મારા માટે એક સારું કોમ્પ્લિમેન્ટ છે, જ્યારે કોઈ મને જુએ છે અને જે મેં પહેર્યું હોય તેમજ હું જે કરતી હોય તેને લોકો પસંદ કરે છે. ઘણી યુવતીઓ છે, જે મારા જેવી બનવા ઈચ્છે છે. અાથિયા પણ ખૂબ જ ટેલેન્ટેડ છે. તે સારું કામ કરી રહી છે.